***Α’ ΔΗΜΟΤΙΚΟ ΕΚΑΛΗΣ
ΕΞΟΡΜΗΣΕΙΣ-ΕΚΔΗΛΩΣΕΙΣ ΦΕΒΡΟΥΑΡΙΟΣ 2018***

**1) Δευτέρα 5 Φεβρουαρίου- Παρασκευή 9 Φεβρουαρίου 2017- Όλες οι τάξεις:**

**Εβδομάδα Ασφαλούς Πλοήγησης στο Διαδίκτυο**

Στο πλαίσιο της Παγκόσμιας Ημέρας Ασφαλούς Πλοήγησης στο Διαδίκτυο (11 Φεβρουαρίου) όλες οι τάξεις του Α’ Αρσακείου-Τοσιτσείου Δημοτικού Εκάλης θα ενημερωθούν για την ασφάλεια στο διαδίκτυο και θα πραγματοποιήσουν ποικίλες δράσεις τόσο με τις καθηγήτριες Πληροφορικής όσο και με τις δασκάλες τους στις τάξεις.

**2)Τετάρτη 7 Φεβρουαρίου 2018-Δ΄, Ε’, ΣΤ’ τάξεις**

**Θέατρο Παλλάς «Ο Δον Κιχώτης»**

Την Τετάρτη 7 Φεβρουαρίου 2018 οι μαθητές των Δ’, Ε’, ΣΤ’ τάξεων του Α’ Αρσακείου-Τοσιτσείου Δημοτικού Εκάλης θα παρακολουθήσουν ένα από τα μεγαλύτερα αριστουργήματα της παγκόσμιας λογοτεχνίας, ο «Δον Κιχώτης» του Μιγκουέλ Θερβάντες, στο Θέατρο Παλλάς. Η παράσταση φιλοδοξεί να δικαιώσει τη φήμη του θρυλικού αυτού κειμένου και να μεταφέρει όλη την ποίηση από το παραμυθένιο κυνήγι της χίμαιρας που χαρακτηρίζει τον ξακουστό ήρωα για όλες τις εποχές.Ειδικότερα για τα παιδιά, η παιδική ψυχή του Δον Κιχώτη μπορεί να σταθεί μια μοναδική ευκαιρία ενός μαγικού ταξιδιού στους τόπους της ποιητικής φαντασίας, αλλά και στον χώρο της κλασικής λογοτεχνίας.Τα παιδιά θα έρθουν σε επαφή με ένα από τα πιο μεγάλα κείμενα του δυτικού κόσμου, που μέσα από την αλληγορία του μεταγγίζει στις νεανικές ψυχές ποιότητες πραγματικού πολιτισμού με επίκεντρο τον άνθρωπο.

**3) Δευτέρα 12 Φεβρουαρίου 2018-Α’ τάξη
Μουσείο Πειραμάτων «Οι απόκριες του τρελοεπιστήμονα»**Τη Δευτέρα 12 Φεβρουαρίου 2018 οι μαθητές της Α’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Πειραμάτων και θα παρακολουθήσουν το πρόγραμμα: «Οι απόκριες του τρελοεπιστήμονα». Τα παιδιά παρακολουθώντας αυτό το πρόγραμμα θα γιορτάσουν τις απόκριες με πειράματα Φυσικής και Χημείας. Το πρόγραμμα ολοκληρώνεται με τη δική τους αναμνηστική κατασκευή.

**4) Πέμπτη 15 Φεβρουαρίου 2018- Δ’ και Ε’ τάξεις**

**Αγγλική θεατρική παράσταση**

Την Πέμπτη 15 Φεβρουαρίου 2017 οι μαθητές και μαθήτριες της Δ’ και της Ε’ τάξης του Α’ Αρσακείου-Τοσιτσείου Δημοτικού Εκάλης θα παρακολουθήσουν στο θέατρο του σχολείου μας την αγγλική θεατρική παράσταση “The Emperor’s New Clothes” από τη θεατρική ομάδα Anassa’s English Wonderland. Η παράσταση είναι μια διασκευή με διαδραστικό χαρακτήρα του ομώνυμου κλασσικού παραμυθιού του Hans Christian Andersen από την κυρία Έλλη Κατσιναβάκη και τον κύριο Mark Mullender .

**5) Πέμπτη 15 Φεβρουαρίου 2018-Γ’ τάξη
Εργαστήρι Κεραμικής**

Την Πέμπτη 15 Φεβρουαρίου 2018 οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Εργαστήρι Κεραμικής. Τα παιδιά θα έχουν την ευκαιρία να παρατηρήσουν πώς ο αγγειοπλάστης δίνει σχήμα στον πηλό, τόσο με τον παραδοσιακό όσο και με το σύγχρονο τροχό. Θα γνωρίσουν τα στάδια επεξεργασίας του πηλού, τα εργαλεία τού αγγειοπλάστη και θα παρακολουθήσουν το ψήσιμο, το βάψιμο και τη διακόσμηση των αγγείων.

**6) Πέμπτη 15 Φεβρουαρίου 2018**

**Άσκηση Σεισμικής Ετοιμότητας**Αφού προηγηθεί ενημέρωση-ευαισθητοποίηση των παιδιών για το φυσικό φαινόμενο του σεισμού μέσα από πλούσιο ψηφιακό-εποπτικό υλικό,οι μαθητές στην άσκηση ετοιμότητας θα εκτελέσουν όλα όσα έχουν μάθει και θα βγουν στους χώρους καταφυγής του Α’ Αρσακείου-Τοσιτσείου Δημοτικού Εκάλης.

**7) Τετάρτη 21 Φεβρουαρίου 2018-Δ’ τάξη
Ακρόπολη**Την Τετάρτη 21 Φεβρουαρίου 2018 οι μαθητές της Δ’ τάξης του Α’ Αρσακείου – Τοσιτσείου Δημοτικού Σχολείου Εκάλης θα επισκεφτούν τον Ιερό Βράχο της Ακρόπολης.
Τα παιδιά θα γνωρίσουν τον Παρθενώνα, το Ερεχθείο, τα Προπύλαια, τον ναό της Αθηνάς Νίκης, θα ζήσουν από κοντά τους μύθους και τους θρύλους της Αθήνας και θα ανακαλύψουν το μεγαλείο της τέχνης του χρυσού αιώνα.

**8) Παρασκευή 23 Φεβρουαρίου 2018-Ε’ τάξη
Βυζαντινό Μουσείο**Την Παρασκευή 23 Φεβρουαρίου 2018, στον όμορφο και ανακαινισμένο χώρο του Βυζαντινού Μουσείου, οι μαθητές της Ε’ τάξης του Α’ Αρσακείου-Τοσιτσείου Δημοτικού Εκάλης θα έρθουν σε επαφή με τη βυζαντινή τέχνη μέσα από τα εκθέματα της γλυπτικής, της εικονογραφίας, της αργυροχοΐας των ιερών κειμηλίων και σκευών. Θα γνωρίσουν την εκκλησιαστική αρχιτεκτονική τα ψηφιδωτά και τα ανάγλυφα μέσα από αξιόλογα δείγματα της βυζαντινής μας κληρονομιάς.

 **9) Τρίτη 27 Φεβρουαρίου 2018 - Β’ τάξη
Σχολείο Παιχνιδιού**
Την Τρίτη 27 Φεβρουαρίου 2018 οι μαθητές της Β’ τάξης του Α’ Αρσακείου-Τοσιτσείου Δημοτικού Εκάλης θα επισκεφτούν το «Σχολείο Παιχνιδιού». Με κύριο σκοπό λειτουργίας του τη δημιουργική έκφραση μέσω των τεχνών, το παιχνίδι γίνεται το μέσο που οδηγεί το παιδί, με ευχάριστο τρόπο, στην ανακάλυψη της μάθησης και την «κατασκευή» της γνώσης. Εκεί, μέσα από το εκπαιδευτικό πρόγραμμα «Λαβύρινθος», τα παιδιά θα γνωρίσουν τον μύθο του Θησέα και θα μάθουν πώς να βρίσκουν λύσεις σε προβληματικές καταστάσεις.
 **10) Τρίτη 27 Φεβρουαρίου 2018 - Στ’ τάξη
Μουσείο Ηρακλειδών**Την Τρίτη 27 Φεβρουαρίου 2018 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Ηρακλειδών και θα παρακολουθήσουν το πρόγραμμα: «Κινεζική Υφαντική και Αριθμητικά Μοτίβα».
Το Μουσείο θα γίνει γέφυρα πολιτισμού ώστε τα παιδιά να γνωρίσουν την κινεζική λαϊκή τέχνη της υφαντικής, τα περίτεχνα σχέδια καθώς και τα μυστικά των συμβολισμών τους. Έτσι, πάνω στην κατασκευή τους θα δούν τη συνύπαρξη της Τέχνης με τα Μαθηματικά και μάλιστα μέσα από την ύφανση κάποιων σχεδίων θα ανακαλύψουν το αριθμητικό τρίγωνο του Pascal και θα εντυπωσιαστούν από το γεγονός, ότι το ίδιο ακριβώς τρίγωνο είχε ανακαλυφθεί από τον Κινέζο μαθηματικό Yang Hui μερικούς αιώνες πριν.